open-index/open-wikipedia-markdown huggingface dataset:
Leftenan Jeneral TUDM

**Leftenan Jeneral TUDM** ialah salah satu pangkat pegawai tinggi Tentera Udara Diraja Malaysia. Dahulu ianya ditulis sebagai **Leftenan Jeneral (Udara)** bagi membezakan seseorang pegawai TUDM dengan sejawatnya iaitu Leftenan Jeneral dalam Tentera Darat Malaysia. Kini, gaya penulisan yang lebih popular ialah dengan menambahkan akronim TUDM dibelakang nama seseorang pegawai. Namun tidak menjadi kesalahan besar sekiranya tertinggal, kerana umum mengetahui kesetaraan pangkat di antara keduanya.

## Pengenalan

Ketika era British, pangkat setara yang digunakan ialah ***Air Marshal***. Sistem pangkat ini diwarisi sebahagian negara Komanwel dan lazimnya diterjemah menjadi **Marsyal Udara**. Kadangkala berlaku kekeliruan apabila ia dianggap setaraf empat bintang oleh wartawan tempatan. Barangkali disebabkan penggunaan ***Marsekal*** iaitu **Marsyal** oleh Tentara Nasional Indonesia-Angkatan Udara (TNI-AU) yang bertaraf empat bintang. Pangkat yang setaraf dalam TNI-AU iaitu tiga bintang ialah ***Marsekal Madya***.

TUDM menukar sistem pangkat mereka kepada sistem mirip Tentera Darat Malaysia bagi mengurangkan kekeliruan dikalangan pegawai-pegawai ketiga-tiga perkhidmatan. Serentak dengan itu insignia atau lambang pangkat turut mengalami perubahan. Pada asalnya sistem yang diwarisi dari British merangkumi bilangan jalur-jalur yang seakan-akan sama dengan pasukan tentera laut. Pada era Dato' Mohamad bin Taib, Panglima Tentera Udara ke 7, keseluruhan insignia TUDM ditukar menyamai insignia Tentera Darat Malaysia. Perubahan ini berlanjutan sehingga era pemerintahan Dato' Seri Haji Mohd Yunus bin Tasi apabila beliau kembali memperkenalkan sistem lama ala Tentera Udara Diraja British. Hanya pada 2005, ketika pemerintahan Jeneral Tan Sri Nik Ismail Nik Mohamed barulah pegawai tinggi TUDM kembali mengenakan insignia bermahkota dan bintang. Pegawai-pegawai TUDM yang lain pula kekal menggunakan insignia asal mereka.

## Insignia

Seperti yang dimaklumkan, pegawai tinggi TUDM ketika ini mengenakan insignia yang mengandungi susunan bintang-bintang dan mahkota. Ianya seragam untuk ketiga-tiga perkhidmatan Angkatan Tentera Malaysia. Pegawai-pegawai TUDM juga memakai *gorget* bunga padi emas sama seperti pegawai-pegawai Tentera Darat dari Kolonel TUDM ke atas. Tetapi *gorget* TUDM berlatar belakang biru muda.
Teknologi pendidikan

**Teknologi pendidikan** atau **teknologi pengajaran** merupakan satu proses yang kompleks dan bersepadu yang melibatkan manusia, prosedur, idea, peralatan dan organisasi untuk menganalisis masalah-masalah serta bentuk, menilai dan mengurus penyelesaian kepada masalah-masalah dalam keadaan di mana proses pembelajaran itu adalah bermatlamat terkawal.

Teknologi pengajaran juga boleh bermaksud sebagai alat atau bahan yang digunakan untuk tujuan pembelajaran di samping guru, buku teks dan papan hitam.

Secara mudahnya, teknologi pendidikan merujuk kepada proses pengajaran atau alatan yang dapat membantu guru ke arah pencapaian pengajaran dan pembelajaran yang lebih berkesan. Teknologi boleh jadi objek kebendaan seperti mesin atau perkakasan, tetapi ia juga boleh merangkumi maksud yang lebih luas, termasuk sistem, kaedah penyusunan, dan teknik.

## Rujukan
Alp Arslan

**Alp Arslan** (1029 – 15 Disember, 1072) adalah merupakan anak lelaki kedua kepada sultan dinasti Seljuk. Nama sebenar beliau adalah *Muhammad bin Da'ud Chaghri*, dan kerana keberanian semasa berperang dan dalam dirinya serta kemahiran bertempurnya beliau mendapat nama gelaran **Alp Arslan**, yang bermaksud "seekor singa berani" di dalam bahasa Turki. 

Mengikut sumber sejarah, kejayaan paling besar yang dikecapi oleh Sultan Seljuk ini dalam Pertempurang Manzikert yang menyaksikan pasukan tentera Muslim telah menewaskan tentera salib Byzantine. **Pertempuran Manzikert**, atau **Malazgirt**, terjadi di antara Empayar Byzantine dan tentera Seljuk pimpinan Alp Arslan pada 26 Ogos 1071 berhampiran Manzikert (kini Malazgirt, Turki, di wilayah Mus). Ia berakhir dengan salah satu kekalahan paling memalukan Empayar Byzantine dan menyaksikan Maharaja Byzantine Romanos IV Diogenes ditawan. Peperangan ini melibatkan kekuatan tentera Byzantine seramai 100,000 orang berbanding dengan 15,000 orang tentera Muslim.  

Sebelum pertempuran terjadi, tentera Byzantine telah menawan kota Anatolia, Kapadokia, sebahagian dari wilayah Khurasan dan wilayah di utara Iraq. Sultan Muhammad bin Da'ud Chaghri yang baru sahaja pulang dari pertempuran tidak mengambil masa yang lama. Baginda terus menyahut seruan jihad dan mengarahkan tentera yang bersama baginda untuk bertempur dengan Maharaja Byzantine.  

Satu ucapan beliau yang membangkitkan semangat pejuang Islam :  

"Pada hari ini agama Islam sedang diancam bahaya yang besar, dan segenap kaum Muslimin  juga sedang diancam bahaya yang besar. Beta begitu khawatir kalau sahaja kalimat Laa Ilaaha Illallah sampai terhikis dari muka bumi ini." Kemudian dia berteriak dengan lantang, "Wahai kaum Muslimin, tolonglah Islam, tolonglah Islam! Beta telah membungkus tubuh ini dengan kain kafan. Barangsiapa yang menginginkan syurga, hendaklah dia melakukan seperti apa yang beta lakukan. Kita harus bertarung di bawah panji Laa Ilaaha Illallah hingga kita mati syahid atau dapat meninggikan kalimat Laa Ilaaha Illallah!" "Allahu Akbar, Allahu Akbar"!! Lantas seluruh pasukan tentaranya yang berjumlah 15,000 orang itu dibalut dengan kafan seluruh tubuh mereka.[4] 
 

## Rujukan

## Pautan luar
*Biography
Pengabstrakan (matematik)

**Pengabstrakan** dalam matematik ialah proses mengekstrak intipati konsep matematik, membuang segala pergantungannya ke atas objek-objek dunia sebenar dan membuat generalisasi bagi memperluaskan kegunaannya atau memadankan penerangan abstrak untuk fenomena yang sama. 

Banyak bidang matematik bermula dengan kajian masalah dunia sebenar, sebelum hukum dan konsepnya dikenal pasti dan ditentukan sebagai struktur abstrak. Contohnya, asal usul geometri bermula dengan pengiraan jarak dan luas dalam dunia sebenar; asal usul statistik bermula dengan pengiraan kebarangkalian dalam perjudian;  algebra bermula dengan kaedah penyelesaian masalah dalam aritmetik. 

Pengabstrakan ialah proses berterusan dalam matematik dan sejarah kebanyakan topik-topik matematik berasal dari pembangunan dari konkrit kepada abstrak. Misalnya dalam sejarah pembangunan geometri; langkah pertama dalam pengabstrakan geometri dibuat oleh tamadun Yunani Purba, dengan *[[Elemen (Euclid)|Elemen]]* oleh Euclid merupakan penulisan terawal yang masih wujud tentang aksiom geometri satah - walaupun Proclus menyatakan yang pengaksioman terawal diperkenalkan oleh Hippocrates dari Chios. Pada abad ke-17, Descartes memperkenalkan koordinat Cartesian yang membawa kepada pembangunan geometri analisis. Langkah pengabstrakan seterusnya telah dibuat oleh Lobachevsky, Bolyai, Riemann, dan Gauss yang membuat generalisasi pada konsep geometri untuk membangunkan geometri bukan Euclid. Pada kurun ke-19, ahli matematik membuat generalisasi geometri dengan lebih mendalam, dengan membangunkan bidang-bidang seperti geometri dalam dimensi, geometri unjuran, geometri afin dan geometri terhingga. Akhir sekali program Erlangen yang diperkenalkan oleh Felix Klein telah mengenal pasti tema untuk semua geometri ini, menerangkan setiap satunya sebagai kajian sifat-sifat tak varian di bawah kumpulan simetri. Tahap pengabstrakan ini mendedahkan hubungan yang kuat antara geometri dan algebra abstrak. 

Dua daripada bidang paling abstrak dalam matematik moden ialah teori kategori dan teori model. 

Kelebihan pengabstrakan ialah :

* Ia mendedahkan hubungan yang kuat antara bidang yang berbeza dalam matematik. 
* Keputusan yang diketahui dalam satu bidang boleh memberi konjektur dalam bidang yang berkaitan
* Teknik dan kaedah dari satu bidang boleh juga digunakan untuk membuktikan keputusan dalam bidang berkaitan. 

Kekurangan utama pengabstrakan ialah konsep yang sangat abstrak adalah sangat sukar dipelajari dan memerlukan tahap kematangan matematik dan pengalaman yang tinggi sebelum ianya boleh diasimilasikan. 

## Rujukan
Lapangan Terbang Jabalpur

**Lapangan Terbang Jabalpur**  adalah sebuah lapangan terbang yang terletak di bandar Jabalpur, India.

Lapangan Terbang Jabalpur terletak pada kedudukan Latitud N23* 11.0050', Longitud E80* 03.6183' pada ketinggian 495.00 meter dari aras laut..

## Rujukan




## Pautan luar
* The Owl's Nest - Welcome to the Military Aircraft Reference
* Carian di Google 
* Gambar di Google.
Membilang

**Membilang** atau **mengira**, juga **menghitung** ialah satu kaedah matematik yang selalunya digunakan untuk mengetahui jumlah bilangan objek atau untuk menolak bilangan objek yang diingini (bermula dengan **satu** untuk objek pertama dan diteruskan dengan fungsi injeksi dari bilangan objek yang tinggal kepada nombor asli yang bermula dengan **dua**), atau untuk mencari nombor ordinal sesuatu objek dalam objek-objek yang tersusun, atau mencari sesuatu objek dengan nombor ordinal yang khusus. Membilang juga digunakan (terutamanya oleh kanak-kanak) untuk menunjukkan pengetahuan tentang nama angka dan sistem nombor. Dalam matematik, istilah *membilang* juga bermaksud mencari bilangan elemen untuk set terhingga. 

Membilang juga kadang-kadang menggunakan nombor selain dari *satu*; contohnya, apabila mengira wang dan tukaran
***"mengira dengan dua"** (2, 4, 6, 8, 10, 12…)
***"mengira dengan lima"** (5, 10, 15, 20, 25…).

Terdapat bukti arkeologi yang menunjukkan manusia telah mula membilang sekurang-kurangnya sejak 50,000 tahun dahulu. Membilang adalah penting dalam tamadun-tamadun dahulu untuk merekodkan data ekonomi seperti hutang dan modal, dan juga dalam pengiraan asas yang lain. 
Pembangunan kaedah membilang telah membawa kepada pembangunan matematik, tatatanda matematik dan sistem angka.

## Rujukan

## Pautan luar
*History of Counting-PlainMath.Net
Taman Kota Jaya

**Taman Kota Jaya** merupakan kawasan yang ramai penduduknya dan juga banyak kemudahan seperti sekolah, dewan serbaguna, kedai, balai raya dan sebagainya. Terdapat dua buah pintu masuk iaitu di hadapan masjid jamek, Kota Tinggi dan jalan untuk ke Johor Bahru. Kawasan itu merupakan tanah pamah.
Jangan Pandang Belakang Congkak

**Jangan Pandang Belakang Congkak** ialah sebuah filem komedi seram Malaysia 2009 arahan Ahmad Idham yang berunsurkan seram komedi. Filem ini telah berada di seluruh pawagam di Malaysia pada 4 Jun 2009 dan mula ditayangkan buat pertama kali di saluran perdana Astro Box Office Movie Tayangan Hebat pada bulan September 2009.

## Sinopsis
Filem ini mengisahkan tentang 3 orang pemuda telah mendapat sepucuk surat setiap seorang daripada seorang leleki misteri iaitu Pak Sudir (Piee) dan kemudiannya menjemput mereka datang ke rumahnya iaitu, Punai (Lan Pet Pet), seorang drebar, Asmat (Cat Farish), bekerja sebagai tukang cuci di studio rakaman dan Johan (Shaheizy Sam), pula seorang pelakon tambahan. Pada hari yang ditetapkan, ketiga-tiga mereka pun tiba di rumah Pak Sudir.

Di sana barulah mereka tahu yang Pak Sudir adalah datuk mereka dan mereka bertiga adalah sepupu. Mustika (Lisa Surihani), seorang wanita misteri yang menyambut kehadiran mereka, memberitahu lagi bahawa mereka bertiga bakal mewarisi harta pusaka peninggalan Pak Sudir sekiranya mereka berjaya mematuhi syarat-syarat yang ditetapkan. Mereka hendaklah bermalam di rumah tersebut selama 3 malam berturut-turut dan tidak boleh menyentuh apa-apa barang pun di rumah tersebut terutamanya sebuah congkak usang.
 
Bermula malam pertama mereka bermalam di rumah Pak Sudir, kampung yang telah aman semenjak kematian Pak Sudir tiba-tiba gempar dan huru-hara.

## Pelakon
* Mazlan Senario sebagai Azham bin Kadir/Punai/Orang Minyak
* Cat Farish sebagai Arshad bin Ramli/Cat/Toyol
* Shaheizy Sam sebagai Johan bin Naib/Hantu Raya
* Lisa Surihani sebagai Mustika Sudirman
* Azlee Senario sebagai Pak Mor
* Piee sebagai Pak Sudir
* Den Wahab sebagai Latiff
* Belalang sebagai Megat
* Yaakob Abd Aziz sebagai Pak Hamzah/Tok Ketua
* Dina Nadzir (Malaysian Idol 2004) sebagai Ziana
* Zarina Zainoordin (Akademi Fantasia 2004) sebagai Wati
* Mas Muharni sebagai Wawa
* Bob Kuman sebagai Wak Ketari

### Penampilan khas
* David Teo sebagai Tuan Pengarah, MC David & Bos Hotel
* Intan Ladyana sebagai Dirinya sendiri
* Nas Adila sebagai Dirinya sendiri

## Rujukan

## Pautan luar
* 
* Jangan Pandang Belakang Congkak di Astro Box Office Tayangan Hebat
* Jangan Pandang Belakang Congkak Klip Promo di Youtube
New England

**New England** ialah satu kawasan di Amerika Syarikat yang terletak di barat laut negara itu, bersempadan dengan Lautan Atlantik, Kanada dan Negeri New York. Kawasan ini terdiri daripada negeri moden Maine, New Hampshire, Vermont, Massachusetts, Rhode Island, and Connecticut.

Salah satu penempatan awal Inggeris di Dunia Baru, Pilgrim Inggeris dari Eropah pertama kali menetap di New England pada tahun 1620, di koloni Plymouth. Pada akhir kurun ke-18, koloni-koloni di New England menjadi koloni British Amerika Utara pertama menunjukkan semangat untuk bebas daripada Empayar British, walaupun mereka kemudian menentang Perang 1812 di antara Amerika Syarikat dan Britain.

New England menghasilkan karya kesusasteraan dan falsafah pertama dan tempat asal bermulanya pendidikan awam percuma. Pada kurun ke-19, kawasan ini memainkan peranan penting dalam pergerakan menghapuskan perhambaan di Amerika Syarikat. Ia adalah kawasan pertama di Amerika Syarikat yang berubah dengan Revolusi Perindustrian.

## Sejarah
Walaupun sebuah kawasan terkecil dan tidak dirahmati dengan tanah ladang yang luas atau cuaca sederhana, New England memainkan peranan dominan dalam pembangunan Amerika. Dari abad ke-17 sehingga abad ke-19, New England adalah pusat kebudayaan dan ekonomi negara.

Peneroka awal New England dari Eropah adalah Protestan konservatif yang datang untuk mencari kebebasan beragama. Mereka memberikan wilayah ini sistem politik yang unik iaitu mesyuarat pekan (mesyuarat yang dianjur oleh pihak gereja) di mana penduduk berkumpul untuk membincangkan hal semasa. 

Penduduk New England mendapati sukar untuk bertani tidak seperti di penduduk di Selatan yang mempunyai tanah subur yang luas. Menjelang tahun 1750, ramai peneroka bertukar kepada pekerjaan lain. Tulang belakang wilayah ini ialah pembinaan kapal, perikanan dan perdagangan. Di dalam urusan perniagaan, penduduk New England dikenali mereka yang bekerja keras, bijak berniaga, cermat dan pintar. Sifat-sifat ini berguna ketika revolusi industri melanda Amerika pada setengah pertama abad ke-19. Di Massachusetts, Connecticut dan Rhode Island, sebagai contoh, kilang baru muncul untuk membuat barangan seperti pakaian, senapang dan jam.
Selatan Amerika Syarikat

**Selatan Amerika Syarikat**, selalunya dirujuk sebagai Selatan Amerika, Dixie atau hanya Selatan mengandungi satu kawasan besar di tenggara dan selatan tengah Amerika Syarikat. Kerana warisan budaya dan sejarah kawasan ini yang unik termasuk kaum Asli Amerika; peneroka awal Eropah dari Sepanyol, England dan Perancis; kemasukan beribu-ribu hamba dari Afrika; pertumbuhan ramai penduduk Amerika Afrika, pergantungan kepada buruh hamba dan warisan Konfederasi selepas Perang Saudara Amerika, Selatan membangunkan adat, sastera, muzik dan makanan tersendiri.

Wilayah Selatan terdiri dari negeri moden Maryland, Virginia, Tennessee, Arkansas, Louisiana, Missouri, North Carolina, South Carolina, Mississippi, Alabama, Georgia, Florida dan Texas. Sementara itu beberapa negeri kadang-kadang dianggap termasuk dalam wilayah Selatan adalah Delaware, West Virginia, Kentucky dan Oklahoma.

## Nota kaki
Béni Abbes

**Béni Abbes** (), juga dikenali sebagai *Mutiara Saoura*, dan juga sebagai *Oasis Putih*, merupakan sebuah bandar dan komune yang terletak di barat Algeria di Wilayah Béchar,  dari ibu kota wilayah Béchar, dan  dari Algiers.

## Rujukan
Romanos IV Diogenes

**Romanos IV Diogenes** atau **Romanus IV Diogenes** (Greek: Ρωμανός Δ΄ Διογένης, *Rōmanos IV Diogenēs*) adalah seorang maharaja Byzantine bermula pada tahun 1068 sehingga 1071.

## Menaiki takhta
Romanos Diogenes adalah anak lelaki kepada Constantine Diogenes dari keluarga Cappadocia yang penting dan berkuasa. Beliau dibesarkan dengan cemerlang dalam tentera, sehingga dituduh berkonspirasi untuk merampas takhta daripada anak lelaki Constantine X Doukas pada tahun 1067. Sementara menanti hukuman, beliau telah diarahkan untuk datang mengadap raja muda maharani, Eudokia Makrembolitissa, yang mana telah memberi pengampunan kepada beliau serta mengahwininya pada 1 Januari, 1068.

## Rujukan

## Pautan luar

* Romanus IV Diogenes
* History of Michael Attaliates
William Howe, Viscount Howe ke-5

**William Howe, Viscount Howe ke-5**, KB, PC (10 Ogos, 1729 – 12 Julai, 1814) adalah seorang jeneral Britain yang menjadi panglima tertinggi angkatan tentera Britain semasa Perang Revolusi Amerika, dan merupakan salah seorang dari tiga adik-beradik Howe. Beliau telah dianugerahkan pangkat kesatria selepas kejayaannya pada tahun 1775 yang mana kemudian dikenali sebagai Sir William, dan mewarisi gelaran *viscountcy* hanya selepas kematian abangnya, Richard pada tahun 1799.

Rekod Howe di dalam peperangan bermula dengan kemenangan serangan yang mahal ke atas Bukit Breed yang juga dikenali sebagai Pertempuran Kubu Bukit dan kejayaan menawan Kota New York dan Philadelphia — yang mana kemudian membawa kesan kepentingan strategik.

## Nota

## Rujukan
* George Athan Billias. *George Washington's Generals and Opponents: Their Exploits and Leadership* (1994), chapter on Howe
*  Bowler, Arthur R.  *Logistics and the Failure of the British Army in America: 1775-1783.* Princeton U. Press, 1975. 290 pp.  
* Gruber, Ira. *Howe Brothers and the American Revolution* (1975), the standard biography  
* W. H. Moomaw. "The Denouement of General Howe's Campaign of 1777,"  *English Historical Review,* Vol. 79, No. 312 (Jul., 1964), pp. 498-512 Article  online in JSTOR
* "William Howe, 5th Viscount Howe" in the Dictionary of National Biography in particular page 104 stating that when he died the Viscountcy in Ireland became extinct, and page 105 stating that he had no issue.
* Debrett's Peerage, London, 1820, pp 526-528 : "General Sir William Howe, 5th Viscount... died 1814, without issue, when the titles of Viscount Howe and Baron Clenawly, co Fermanagh, became extinct" (p 528)
Barat Amerika Syarikat

**Barat Amerika Syarikat**, selalunya dirujuk sebagai **Barat Amerika** (*American West*) atau hanya **Barat** (*the West*) secara tradisi merujuk kepada wilayah atau kawasan yang terdiri daripada negeri-negeri di sebelah barat Amerika Syarikat.
Wilayah di Amerika Syarikat

**Wilayah di Amerika Syarikat** merujuk kepada pembahagian kawasan atau wilayah di negara itu. Mengikut kumpulan tradisional dan asas, negara itu terbahagi kepada wilayah New England, Atlantik Tengah, Selatan, Barat Tengah, dan Barat.
Raifal

**Raifal** (bahasa Inggeris: "Rifle") adalah sejenis senjata api yang direka untuk ditembak dibahu. Larasnya mempunyai alur berpilin atau berbentuk alur yang dipotong pada dinding larasnya. Apabila projektil (untuk kegunaan senjata kecil, ia dikenali sebagai peluru) ditembak, pergerakan secara momentum berputar akan memperbaiki ketepatan dan meningkatkan jarak tembakan. Secara tradisi, raifal ditembak menggunakan sebutir projektil setiap kali picu ditarik. Bagaimanapun raifal gempur moden boleh menembak secara bertubi-tubi atau dalam mod automatik sepenuhnya. Raifal digunakan di dalam peperangan, memburu dan sukan menembak.

Ciptaan senapang telah membezakan senjata api sedemikian daripada senjata smoothbore terdahulu (contohnya, senapang sudut, senapang lantak , dan senapang panjang lain ), sekali gus meningkatkan ketepatan dan keberkesanannya secara amnya. Kawasan laras di depan raifal yang dinaikkan dipanggil *land* ; ia bersentuhan dan mengenakan tork pada projektil semasa ia bergerak ke bawah lubang, memberikan putaran. Apabila projektil meninggalkan laras, putaran ini berterusan dan memberikan kestabilan giroskopik kepada projektil disebabkan oleh pemuliharaan momentum sudut , meningkatkan ketepatan dan seterusnya jarak berkesan.
Champs-Élysées

***Avenue des Champs-Élysées*** () adalah sebuah lebuh berprestij yang terletak di Paris, Perancis. Dengan dihiasi dengan panggung, kafé, kedai-kedai khas mewah dan pokok berangan, Avenue des Champs-Élysées menjadi salah satu jalan yang paling terkenal di dunia, dengan kadar sewanya setinggi AS$1.5 juta bagi setiap 1,000 kaki persegi (92.9 meter persegi) ruang. Ia kekal menjadi jalur hartanah paling mahaldi Eropah. Namanya yang bermaksud padang Elysion di dalam bahasa Perancis, adalah sebuah tempat kematian bertuah dalam mitologi Yunani.

*Avenue des Champs-Élysées* juga dikenali dalam bahasa Perancis sebagai *La plus belle avenue du monde* ("Lebuh paling cantik di dunia"). Ketibaan rangkaian kedai berjenama global sejak beberapa tahun lepas sedikit sebanyak mengubah karekternya, dan dalam usaha pertama bagi menahan perubahan-perubahan ini, Kota Paris (yang mana memanggil trend ini sebagai "*banalisation*") pada tahun 2007 telah memutuskan untuk menghalang rangkaian pakaian dari Sweden, H&M dari membukakedai di lebuh ini. Bagaimanapun pada tahun 2008, rangkaian pakaian dari Amerika Syarikat, Abercrombie & Fitch telah diberi kebenaran untuk membuka kedai di sini.

## Rujukan

## Pautan luar

* The Official website about the Champs-Elysees   
* The Champs Élysées district - current photographs and of the years 1900
* Barry Bergdoll, Columbia University: Paris maps
* Satellite image from Google Maps
Pertempuran Mohács

**Pertempuran Mohács** (, ) adalah satu pertempuran yang berlaku pada 29 Ogos, 1526 berdekatan Mohács, Hungary. Dalam pertempuran ini, pasukan tentera dari Hungary yang diketuai oleh Raja Lajos II dari Hungary telah dikalahkan oleh tentera empayar Uthmaniyah yang dipimpin oleh Sultan Sulaiman al-Qanuni.

Kejayaan Uthmaniyah menyebabkan pepecahan Hungary untuk selama beberapa kurun di antara empayar Uthmaniyah, monarki Habsburg dari Austria dan prinsipaliti Transylvania. Kematian Lajos II semasa menyelamatkan diri dari pertempuran menjadi penamat kepada dinasti Jagiellon, yang mana dinasti ini kemudian disatukan oleh Habsburg melalui perkahwinan dengan adik perempuan Louis.

## Latar belakang
### Kejatuhan kuasa diraja (1490-1526)
### Peristiwa di Eropah, dan persekutuan Perancis-Uthmaniyyah
Raja Francis I dari Perancis telah dikalahkan dalam Pertempuran Pavia pada 24 Februari 1525 oleh pasukan tentera Maharaja Suci Rom Habsburg, Charles V. Selepas beberapa bulan dipenjarakan, Francis I telah dipaksa untuk menandatangani Perjanjian Madrid.

Dalam satu titik perubahan dalam diplomasi Eropah, Francis mencapai persefahaman dengan empayar Uthmaniyah, yang mana menghasilkan sebuah Persekutuan Perancis-Uthmaniyah secara rasmi. Tujuan Francis I adalah jelas iaitu mencari sebuah sekutu untuk menentang Mahajara Habsburg yang berkuasa iaitu Charles V, melalui Sultan Uthmaniyah, Suleiman Yang Mengagumkan. Persekutuan dalam strategi dan taktikal antara Perancis-Uthmaniyah berlangsung sekitar tiga kurun. Ia bagaimanapun menyebabkan sebuah skandal dalam dunia Kristian.

Bagi melepaskan tekanan Habsburg ke atas Peraancis, Francis meminta Suleiman untuk berperang dengan Empayar Rom Suci, dan jalan daripada Turki ke Empayar Suci Rom adalah melalui Hungary. Permintaan raja Perancis ini secara kebetulan selari dengan cita-cita Suleiman di Eropah dan memberi beliau imbuhan untuk menyerang Hungary pada tahun 1526, yang mana mencetuskan Pertempuran Mohács.

## Persediaan

## Pertempuran

## Selepas kejadian

## Tinggalan

## Lihat juga

*Uthmaniyyah: Maharaja Muslim Eropah

## Nota

## Rujukan
* Stavrianos, L.S. *Balkans Since 1453*, C. Hurst & Co. Publishers, 2000.
* Nicolle, David, *Hungary and the fall of Eastern Europe, 1000-1568*, Osprey Publishing, 1988.
* Stephen Turnbull, *The Ottoman Empire 1326–1699*, Osprey Publishing, 2003.
* Molnár, Miklós, *A Concise History of Hungary*, Cambridge University Press, 2001.
* Minahan, James B. *One Europe, many nations: a historical dictionary of European national groups*, Greenwood Press, 2000.
*Lord Kinross, *The Ottoman Centuries: The Rise and Fall of the Turkish Empire* (1977) ISBN 0688080936
*History Foundation, *Improvement of Balkan History Textbooks Project Reports* (2001) ISBN 9757306916
*John Killson, "The Sublime Porte" (2002) ISBN 0075434536776

## Pautan luar
*The Fall of The Medieval Kingdom of Hungary: Mohacs 1526 - Buda 1541
Aritmetik permulaan

**Aritmetik permulaan** ialah jenis matematik yang paling asas. Ia melibatkan operasi penambahan, penolakan, pendaraban dan pembahagian. Aritmetik permulaan biasanya diajar di sekolah rendah. 

Pengajaran Artimetik permulaan bermula dengan nombor asli dan angka Arab. Ia memerlukan hafalan jadual penambahan dan jadual pendaraban untuk menambah dan mendarab pasangan-pasangan nombor digit. Dengan jadual ini, seseorang boleh melakukan beberapa prosedur biasa untuk penambahan dan pendaraban nombor asli. Algoritma yang lain digunakan untuk penolakan dan pembahagian. **Aritmetik congak** ialah aritmetik permulaan yang dibuat di dalam kepala sahaja, contohnya untuk mengetahui 100 - 37 = 63, tanpa menggunakan bantuan pengiraan seperti kertas, pembaris gelongsor, atau sebuah mesin hitung. Ia merupakan kemahiran yang digunakan dalam aktiviti harian. Tahap  congak yang lebih tinggi adalah melibatkan pengiraan nombor-nombor yang sangat besar, tetapi kemahiran ini biasanya tidak diajar di peringkat rendah. 

Aritmetik permulaan peringkat lebih tinggi adalah melibatkan pecahan. perpuluhan dan nombor negatif yang diwakili oleh garis nombor. 

Hari ini, mesin hitung, mesin daftar tunai dan komputer digunakan untuk pengiraan aritmetik permulaan. Antara alat pengiraan terawal termasuklah pembaris gelongsor (untuk pendaraban, pembahagian, logaritma dan trigonometri), jadual logaritma dan nomograf.  

Pada zaman dahulu, sempoa telah digunakan untuk pengiraan aritmetik permulaan, dan ia masih digunakan di banyak negara di Asia. Seorang pengguna mahir boleh membuat pengiraan menggunakan sempoa sepantas mesin hitung. 

Pada kurun ke-14, angka Arab telah diperkenalkan di Eropah oleh Leonardo Pisano. Angka-angka ini memudahkan pengiraan operasi matematik yang rumit berbanding pengiraan menggunakan angka Rumi. 

**Jadual penambahan**

**Jadual pendaraban**

## Lihat juga

*0
*aritmetik perduaan
*tanda sama dengan
*garis nombor
*pembahagian panjang
*tanda tambah dan tolak
*penolakan
*sistem nombor sesatu

## Pautan luar
* Latihan asas penambahan, penolakan, pendaraban, dan pembahagian
Ludwig II dari Bavaria

**Ludwig II** atau **Ludwig Otto Friedrich Wilhelm**, (25 Ogos 1845 &ndash; 13 Jun 1886) adalah Raja Bavaria bermula pada tahun 1864 sehingga kematian beliau. Beliau kadang kala dipanggil sebagai Raja Angsa dan *der Märchenkönig*, Raja Cerita Dongeng. Beliau juga memegang gelaran Count Palatine dari Rhine, Duke Bavaria, Duke Franconia, dan Duke Swabia.

Beliau menaiki takhta pada umur 18 tahun. Dua tahun kemudian Bavaria ditakhluk oleh Prusia, dan menjadi sebahagian daripada Empayar Jerman. Ludwig kekal menjadi Raja Bavaria, tetapi tidak mempedulikan urusan kerajaan bagi menumpukan kepada projek seni dan senibina. Beliau menyiapkan pembinaan dua buah istana mewah dan Istana kota Neuschwanstein.

Ludwig menghabiskan kesemua dana diraja (tanpa menggunakan dana kerajaan) ke atas projek-projek ini, kuat meminjam, dan tidak mempedulikan cubaan oleh para menteri beliau untuk menyekat beliau. Keadaan ini menyebabkan beliau dianggap gila, satu dakwaan yang kemudian dibuktikan tidak benar.

Ludwig diakui dan dikagumi oleh ramai penduduk Bavaria pada masa sekarang di sebabkan oleh legasi senibina dan seni yang ditinggalkan oleh beliau. Ia menjadi tarikan pelancong di Bavaria.

## Kehidupan
Ludwig II telah dikenang sebagai salah seorang penguasa Jerman yang tidak biasa dalam pemerintahan dan kurang mendapat nilai populariti di kalangan rakyatnya. Kehausan nilai populariti yang diterima olehnya ini adalah disebabkan oleh tiga faktor: Pertama, beliau telah cuba menghindari peperangan selama tampuk pemerintahannya, sehinggakan beliau telah berjaya mencipta suasana kedamaian di Bavaria. Kedua, beliau sendiri membiayai pembangunan istananya sehinggakan beliau sendiri berniat untuk tidak mahu membebani kos negara serta beliau juga telah mampu menciptakan pelbagai lapangan pekerjaan bagi rakyatnya. Ketiga, beliau sering menyamar sebagai rakyat biasa bertujuan untuk mengunjungi rakyatnya serta menghadiahi rakyatnya yang ramah terhadapnya dengan pelbagai jenis hadiah.

Pada tanggal 10 Jun 1886, Ludwig II dinyatakan tidak waras oleh barisan kabinet pemerintah sehinggakan beliau dikatakan tidak lagi mampu memerintah sebagai seorang Raja. Pada 13 Jun 1886 yakni pada waktu malam, beliau ditemui mati lemas di Tasik Starnberg. Pengumuman rasmi pemerintah telah membuat penyataan bahawa Ludwig II sengaja bunuh diri dengan menenggelamkan dirinya. Tetapi, menurut hasil bedah siasat, para penyelidik tidak menemukan air dalam paru-parunya, sehingga timbul teori-teori lain mengenai penyebab kematiannya antara lain, beliau dikatakan telah dibunuh oleh barisan pembangkang yang cuba melawan aliran politiknya atau meninggal kerana serangan jantung.

## Rujukan

### Nota

## Pautan luar
* BBC R4 Great Lives programme on Ludwig - listen online: http://www.bbc.co.uk/programmes/b018gpdg

*The 125th Anniversary of the Death of King Ludwig II, photo essay by Alan Taylor, "In Focus", *The Atlantic*, June 13, 2011
* Mysterious death of King Ludwig
* Ludwig II of Bavaria: Life and Castles
* New theory about the possible murder of Ludwig II 
* of the ballet *Illusions – like “Swan Lake”*
Bohemia

**Bohemia** (; ; ; ) ialah sebuah daerah bersejarah di Eropah Tengah. Daerah ini mencakupi lebih kurang dua pertiga dari wilayah di Republik Czech. Bersama dengan Moravia dan Silesia Czech, Bohemia telah mewujudkan *Tanah Czech*.

Bohemia memiliki wilayah yang berkeluasan 52.750&nbsp;km² dan penduduk seramai 6.25 juta dari 10.3 juta orang penduduk Czech. Bohemia bersempadan dengan dengan Jerman di sebelah utara, barat dan barat daya. Sementara itu di sebelah timur laut ia bersempadan dengan Poland. Di sebelah selatan Bohemia bersempadan dengan Austria dan di sebelah timur dengan Moravia.

## Catatan kaki
Czech

**Czech** boleh merujuk kepada:
* Republik Czech, sebuah negara di Eropah Tengah
** Orang Czech, orang di kawasan itu
** Bahasa Czech, bahasa mereka
** Masakan Czech, masakan mereka
* Czechoslovakia, bekas negara yang wujud antara 1918 dan 1992
* Tanah Czech, meliputi Bohemia, Moravia dan Silesia Czech
Lajos II dari Hungary

**Lajos II** (1 Julai 1506 – 29 Ogos 1526) adalah Raja Hungary dan Bohemia bermula pada tahun 1516 sehingga 1526.

## Keputeraan

Baginda diputerakan di Buda (kini Budapest), Hungary kepada Ladislaus V Jagiellon dari permaisuri ketiganya Anne de Foix.

Selepas kematian ayahandanya pada tahun 1516, Louis II yang masih muda menaiki takhta Hungary dan Bohemia. Sambil ini baginda diasuh sebagai putera angkat oleh Maharaja Suci Rom Maximilian I pada tahun 1515. Apabila Maximilian I mangkat pula pada tahun 1519, baginda dibesarkan oleh pupundanya selaku penjaga sah baginda Georg von Hohenzollern, *margrave* dari Brandenburg-Ansbach.

## Pemerintahan

## Dalam pertempuran menentang pihak Uthmaniyah

Pada 29 Ogos 1526, Lajos memimpin bala tentera baginda berperang di Mohács menentang angkatan Uthmaniyah Süleyman. Askar-askar Lajos dikepung dengan berkesannya oleh pihak Uthmaniyah yang menyerang dengan senjata meriam dan senapang lantak para janissari sehingga sebahagian besar angkatan Lajos terkorban.

Lajos dan askar-askar yang terselamat berundur kalah, namun dalam keberangkatan baginda dicatatkan terjatuh dari kuda tunggangan baginda semasa mendaki suatu ngarai curam lalu terjatuh ke dalam suatu sungai rendah; baju zirahnya yang sangat berat menekannya dalam air tidak boleh berdiri sehingga melemaskan baginda.

## Nota


## Rujukan

## Bibliografi
* Takáts, Sándor: II. Lajos király fia (A Son of King Louis II Jagiellon), *Századok* (*Periodical Centuries*), pp.&nbsp;183-185, 1903

## Pautan luar
Angka Arab

**Angka Arab** ialah sepuluh digit (0,&nbsp;1,&nbsp;2,&nbsp;3,&nbsp;4,&nbsp;5,&nbsp;6,&nbsp;7,&nbsp;8,&nbsp;9) yang digunakan di dunia Barat yang berevolusi dari angka Arab. Ia diperkenalkan di Eropah pada kurun ke-10 oleh orang Arab dari Afrika Utara. Istilah "angka Arab" () masih lagi digunakan sehingga hari ini. Sistem angka Arab dipercayai diadaptasi oleh orang Arab dari sistem angka Hindu purba.

Sistem angka Hindu mula dibangunkan di India sekitar 500 M. Sistem ini mencetus revolusi besar dalam ilmu matematik dengan pengenalan nombor sifar dan tatatanda kedudukan. Ia dianggap satu sistem yang penting kepada pembangunan pesat ilmu matematik.

Sistem ini kemudiannya dipelajari oleh ahli Matematik Islam seperti Al-Khawarizmi dan disebarkan ke seluruh dunia Arab pada zaman kegemilangan tamadun Islam. Bentuk Angka ini kemudian berevolusi menjadi "bentuk Eropah" seperti yang digunakan sekarang di seluruh dunia, apabila ia sampai di Maghribi dan Andalusia. Dari sana, ia diperkenalkan pula ke Eropah pada zaman Pertengahan. 

Angka Arab tersebar ke seluruh dunia melalui perdagangan Eropah, buku-buku dan kolonialisme. Hari ini ia merupakan angka yang paling banyak digunakan di seluruh dunia. 

Sistem angka yang mengandungi sepuluh digit (٠.١.٢.٣.٤.٥.٦.٧.٨.٩) yang digunakan di dunia Arab, dikenali di Barat sebagai *[[angka Arab timur]]*. Di kalangan orang Arab, angka ini juga dikenali sebagai angka Hindu ", kerana asal usulnya dari India.

## Rujukan
El-Kseur

**El-Kseur** merupakan sebuah bandar di utara Algeria.
* The El-Kseur Platform is a list of youth demands issued by frustrated Algerian youths.
Chaouia-Ouardigha

**Chaouia-Ouardigha** merupakan sebuah kawasan di Maghribi yang memiliki keluasan wilayah 7,010 km&sup2; dan berpenduduk 1,655,660 orang pada tahun (2004). Ibu kotanya ialah Settat.
Convair

**Consolidated Vultee Aircraft Corporation**, atau biasanya dikenali sebagai **Convair**, adalah sebuah kompleks pembangunan dan pengeluaran aeroangkasa Amerika Syarikat pada tahun 1940-an. Ia telah ditubuhkan pada tahun 1943 berikutan penggabungan antara Consolidated Aircraft dan Vultee Aircraft. Penggabungan ini menjadikan ia sebagai satu penggabungan pengeluar pesawat terbesar di dunia pada waktu itu. Antara rekabentuk Convair yang paling terkenal termasuk pesawat pengebom strategik Convair B-36, pesawat pemintas bersayap delta F-102 Delta Dagger dan F-106 Delta Dart, serta pesawat penyerang nuklear berkelajuan supersonik B-58 Hustler.

Pada bulan Mac 1953, Convair telah dibeli oleh General Dynamics, menjadi **Divisyen Convair** bagi syarikat induknya. Syarikat ini terus mengeluarkan pesawat sehingga tahun 1965, sebelum bertukar kepada projek angkasa dan kerangka pesawat.

Pada tahun 1994, General Dynamics menjual divisyen struktur aero dan unit peluru berpandu kepada McDonnell Douglas, dan menjualkemudahan Fort Worth, termasuk hak-hak bagi mengeluarkan produk-produk berkaitan kemudahan ini, kepada Lockheed. Pada tahun 1996, General Dynamics telah menyah-aktifkan entiti-entiti sedia ada dalam Convair Division.

Selain pesawat, peluru berpandu dan kenderaan angkasa, Convair juga membangunkan tiub Charactron, yang mana menjadi pelopor kepada paparan CRT moden, dan algorithma CORDIC, yang mana digunakan secara meluas pada hari ini bagi mengira fungsi trigonometri di dalam kalkulator dan jujukan pintu medan boleh program (FPGA).

## Produk
### Pesawat

* Vultee XA-41 (1944)
* Convair XB-53 (1945)
* Convair B-36 Peacemaker (1946)
* Stinson 108 (1946)
* Convair CV-240 (1947)
** Convair CV-340
** Convair CV-440 Metropolitan
** Convair C-131 Samaritan
** Convair T-29
** R4Y Samaritan
** Convair CV-540 (1955)
** Convair CV-580
* Convair CV-600 (1965)
** Convair CV-660
** Convair CV5800
** CL-66
* Convair XB-46 (1947)
* Convair XC-99 (1947)
* Convair XF-92 (1948)
* R3Y Tradewind (1950)
* Convair X-6 (1951)
* Convair YB-60 (1952)
* F-102 Delta Dagger (1953)
* F2Y Sea Dart (1953)
* Convair XFY Pogo (1954)
* Convair P6Y (1955)
* B-58 Hustler (1956)
* F-106 Delta Dart (1956)
* Convair 880 (1959)
* Convair KINGFISH (1959)
* Convair 990 Coronado (1961)
* General Dynamics/Convair Model 148 Charger (1964)
* Convair Model 49 (1967-project)

### Peluru berpandu dan roket
* MX-774 (1948)
* RIM-2 Terrier (1951)
* XGAM-71 Buck Duck (1955)
* Pye Wacket (1957)
* Convair X-11 (1957)
* Convair X-12 (1958)
* SM-65 Atlas (1957)
* FIM-43 Redeye (1960)
* Centaur

## Rujukan

## Pautan luar

* http://www.aerospacelegacyfoundation.org
* Complete productionlist of Convairliners
P-80 Shooting Star

**[[Lockheed]] P-80 Shooting Star** adalah sebuah pesawat pejuang berenjin jet pertama yang digunakan dalam operasi oleh Pasukan Udara Tentera Darat Amerika Syarikat, dan digunakan secara ekstensif dalam pertempuran semasa Perang Korea bersama dengan Tentera Udara Amerika Syarikat sebagai **F-80**. Sebagai salah satu pesawat tempur berkuasa jet turbo pertama di dunia, ia telah membantu membawa "zaman jet" di dalam Tentera Udara A.S dan pasukan tentera udara lain di dunia. Salah satu kegemilangannya adalah melatih generasi baru juruterbang, terutamanya dalam pembangunan pesawat pelatih T-33 Shooting Star.

## Lihat juga

## Rujukan
### Nota

### Bibliografi

* Andrade, John. *Latin-American Military Aviation*. Leicester, UK: Midland Counties Publications, 1982. ISBN 0-904597-31-8.
* Baugher, Joe. *Lockheed P-80/F-80*. http://home.att.net/~jbaugher1/p80.html Access date: 21 December 2006.
* Davis, Larry. *MiG Alley: Air to Air Combat Over Korea.* Carrollton, Texas: Squadron/Signal Publications, 1978. ISBN 0-89747-081-8.
* Davis, Larry. *P-80 Shooting Star. T-33/F-94 in action.* Carrollton, Texas: Squadron/Signal Publications, 1980. ISBN 0-89747-099-0.
* Dorr, Robert F. "P-80 Shooting Star Variants". *Wings of Fame* Vol. 11. London: Aerospace Publishing Ltd., 1998. ISBN 1-86184-017-9.
* Fitzsimons, Bernard, ed. "Shooting Star, Lockheed F-80/T-33." *Illustrated Encyclopedia of 20th Century Weapons and Warfare, Volume 21*. London: Phoebus, 1978.
* Green, William. *War Planes of the Second World War, Volume Four: Fighters*. London: MacDonald & Co. (Publishers) Ltd., 1961 (Sixth impression 1969). ISBN 0-356-01448-7.
* Green, William and Gordon Swanborough. *The Great Book of Fighters*. St. Paul, Minnesota: MBI Publishing, 2001. ISBN 0-7603-1194-3.
* Green, William and Gordon Swanborough. *WW2 Aircraft Fact Files: US Army Air Force Fighters, Part 2*. London: Macdonald and Jane's Publishers Ltd., 1978. ISBN 0-354-01072-7.
* Jones, Lloyd S. *U.S. Fighters, Army-Air Force: 1925 to 1980s*. Los Angeles: Aero Publishers Incorporated, 1975. ISBN 0-8168-9200-8.
* Knaack, Marcelle Size. *Encyclopedia of US Air Force Aircraft and Missile Systems: Volume 1 Post-World War II Fighters 1945-1973*. Washington, DC: Office of Air Force History, 1978. ISBN 0-912799-59-5.  Encyclopedia of US Air Force Aircraft and Missile Systems: Volume 1 Post-World War II Fighters 1945-1973 (PDF).
* Pace, Steve. *Lockheed Skunk Works*. St. Paul, Minnesota: Motorbooks International, 1992. ISBN 0-87938-632-0.
* Norman Polmar, "Lots of Shooting Stars". *Naval History*, August 2001 (Vol.14, No. 4), United States Naval Institute, pp.&nbsp;12–14.
* Wooldridge Jr., E.T. *The P-80 Shooting Star: Evolution of a Jet Fighter (Famous Aircraft of the National Air and Space Museum Ser., Vol. 3)*. Washington, D.C.: Smithsonian Institution Press, 1979. ISBN 0-87474-965-4.  
* 

## Pautan luar

* Aircraft of the Smithsonian: Lockheed XP-80 ''Lulu-Belle'' 
* The Mysterious YP-80s in Italy in WW2 , Project Extraversion aircraft photographs
Rogozarski IK-3

**Rogožarski IK-3** ialah sebuah pesawat pejuang dan pemintas dengan reka bentuk sayap rendah dan satah tunggal buatan Yugoslavia pada tahun 1930-an. Pesawat ini dipasang dengan giar pendaratan yang boleh ditarik balik. Rogozarski IK-3 adalah satu produk dari pasukan reka bentuk Ljubomir Ilić dan Kosta Sivčev sebagai penganti kepada pesawat pejuang IK-1/IK-2.

## Lihat juga

## Rujukan
#### Imej
http://img214.imageshack.us/img214/9779/ik3opetrovicin5.jpg
http://img519.imageshack.us/img519/243/ik3cgod6.jpg
http://images.google.com/imgres?imgurl=http://1000aircraftphotos.com/Contributions/BradicSrecko/4648.jpg&imgrefurl=http://www.1000aircraftphotos.com/Contributions/BradicSrecko/4648.htm&h=304&w=450&sz=11&hl=en&start=14&usg=__0C557EFlKCOLv-nmrAjluOxXvyc=&tbnid=o33AoH1WktWNXM:&tbnh=86&tbnw=127&prev=/images%3Fq%3Dik-3%26gbv%3D2%26hl%3Den%26rlz%3D1T4RNWN_enUS283US284
http://www.letletlet-warplanes.com/wp-content/gallery/rogozarski-ik-3-profiles/ik-3-prvih-6-_poklekli-w.jpg

#### Nota

#### Bibliografi

* Green, William. *War Planes of the Second World War, Volume Four: Fighters*. London: MacDonald & Co.(Publishers) Ltd., 1961 (sixth impression 1969). ISBN 0-356-01448-7.
* Oštrić, Šime I. and Janić, Čedomir J. "Ik Fighters (Yugoslavia: 1930-40s)" *Aircraft in Profile, Volume 13* (nos. 241-246). Windsor, Berkshire, UK: Profile Publications Ltd., 1973, p. 169-193- ISBN 0-85383-022-3. 

## Pautan luar
*http://ik-3.50webs.com/IKA3.htm
FFVS J22

**FFVS J 22** adalah sebuah pesawat pejuang berenjin tunggal yang dibangunkan untuk Tentera Udara Sweden semasa Perang Dunia II.

## Pengguna
; 
* Tentera Udara Sweden.

## Spesifikasi (J 22A)

## Lihat juga

## Rujukan
### Nota

### Bibliografi

* Andersson, Hans G. *SAAB Aircraft since 1937; 2nd revised edition*. London: Putnam Aeronautical books, 1997. ISBN 0-85177-886-0 (Note: Although dedicated to SAAB aircraft, this book has a chapter on the FFVS J 22.)
* Donald, D, Lake J. (eds.) (1996) *Encyclopedia of World Military Aircraft.* AIRtime Publishing. ISBN 1-880588-24-2

## Pautan luar
*  IPMS Stockholm's J22 "walkaround" photo series
* J-22 history, technical data, fighter comparisons, colours and markings Retrieved: 23 June 2008
P-26 Peashooter

**Boeing P-26**, nama gelaran "Peashooter", adalah sebuah pesawat pejuang pertama yang dibina daripada logam sepenuhnya dan pesawat pengejar bersatah tunggal pertama yang digunakan oleh Kor Udara Tentera Darat Amerika Syarikat. Prototaip pertama membuat penerbangan sulung pada tahun 1932, dan digunakan oleh Kor Udara pada lewat tahun 1941 di Filipina.

## Lihat juga

## Rujukan
#### Nota

#### Bibliografi

* Boeing Company. *Pedigree of Champions: Boeing Since 1916, Third Edition*. Seattle, WA: The Boeing Company, 1969.
* Bowers, Peter M. *Boeing Aircraft since 1916*. Annapolis, Maryland: Naval Institute Press, 1989. 
* Bowers, Peter M. *Boeing P-26 Variants (Aerofax Minigraph 8)*. Arlington, Texas: Aerofax Inc., 1985. ISBN 0-942548-13-2.
* Bowers, Peter M. "The Boeing P-26A". *Aircraft in Profile, Volume One, Part 2*. Windsor, UK/Garden City, NY: Profile Publications/Doubleday, revised 4th edition, 1976. ISBN 0-85383-411-3. 
* Crosby, Francis. "Boeing P-26." *Fighter Aircraft*. London: Lorenz Books, 2002. ISBN 0-7548-0990-0.
* Davis, Larry. *P-26 (Mini in Action number 2)*. Carrollton, Texas: Squadron/Signal Publications Inc., 1994. ISBN 0-89747-322-1.
* Dorr, Robert F. "Boeing P-26 Peashooter". *Air International*, Vol 48, No. 4, 1995, p. 239.  
* Maloney, Edward T. *Boeing P-26 "Peashooter" (Aero Series 22)*. Fallbrook, California: Aero Publishers Inc., 1973. ISBN 0-8168-0584-9.
* Maloney, Edward T. and Frank Ryan. *P-26: History of the Famous Boeing P-26 "Peashooter" (Air Museum Historical Series)*. Hollywood, CA: Challenge Publications, Inc., 1965. 
* Wagner, Ray. *American Combat Planes - Second Edition*. Garden City, New York: Doubleday and Company, 1968. ISBN 0-370-00094-3.

## Pautan luar
* P-26 entry on historynet
* The Peashooter’s legacy, by Michael Lombardi
* Project for two Peashooter reproduction aircraft
Sejarah Suku Banjar

**Sejarah Suku Banjar** berasal dari Kesultanan Banjar (24 September 1526 S.M/634 Masihi sehingga 11 Jun 1860 S.M) adalah kesultanan yang terdapat di Kalimantan Selatan. Kesultanan ini semula beribu kota di Banjarmasin kemudian dipindahkan ke Martapura dan sekitarnya (daerah Banjar). Ketika mempunyai banyak ibukota di Martapura ia juga disebut juga Kerajaan Kayu Tangi.

Ketika ibu kotanya masih di Banjarmasin, maka kesultanan ini disebut Kesultanan Banjarmasin. Kesultanan Banjar merupakan penerus dari Kerajaan Negara Daha iaitu kerajaan Hindu yang beribu kota di kota Negara, sekarang merupakan ibu kota daerah Daha Selatan, Hulu Sungai Selatan.

http://ms.wikipedia.org/wiki/Kerajaan_Banjar
Sekolah Kebangsaan Seksyen 7, Bandar Baru Bangi

**Sekolah Kebangsaan Seksyen 7** atau nama ringkasnya *SK Seksyen 7*, merupakan sebuah Sekolah Kebangsaan yang terletak di Jalan 7/3, Seksyen 7.

Pada 2024, Sekolah Kebangsaan Seksyen 7 memiliki 2777 pelajar dan 153 guru.

Sekolah Kebangsaan Seksyen 7 ialah sebuah sekolah rendah di Seksyen 7, Bandar Baru Bangi, Selangor. Sekolah ini mempunyai 3 blok utama iaitu Blok A, B dan C.

Sekolah ini juga mempunyai sebuah padang bola sepak dan sebuah padang bola jaring dan bola baling. Sekolah ini beroperasi pada dua sesi iaitu sesi pagi dan sesi petang.

## Sejarah
Sekolah Kebangsaan Seksyen 7, Bandar Baru Bangi telah dibuka pada 1 Januari 2002. Sekolah ini mempunyai 4 blok bangunan iaitu Blok A - Blok Pentadbiran Blok B - Makmal Sains dan Makmal Komputer Blok C - Kelas, kantin dan padang permainan. Sekolah ini menerima seramai 530 orang murid semasa ia mula - mula dibuka dimana ia merangkumi murid - murid dari tahun 1 hingga tahun 4. pada awal penubuhannya, sekolah ini hanya mempunyai satu sesi sahaja. Terdapat pelbagai kaum iaitu Melayu, Cina, India dan lain - lain belajar di sini. Sehingga kini, murid di sekolah adalah seramai 2777 orang merangkumi tahun 1 hingga tahun 6. Sekolah ini pada awal penubuhannya ditadbir oleh seorang guru besar yang bernama En. Sabarudin bin Abu Bakar yang dibantu oleh 38 orang guru dan 2 orang kakitangan bukan guru. Sekolah ini menjalankan persekolahan sesi pagi sahaja. Kini, sekolah ini mempunyai seramai 153 orang guru yang mengajar di 72 buah kelas dan dibantu oleh 4 orang kakitangan bukan guru. Sekolah ini terletak di Seksyen 7 Bandar Baru Bangi dengan keluasan 4.6 ekar dan merupakan sekolah model baru. Walaupun dikategorikan sebagai sebuah sekolah gred B, ianya dilengkapi dengan berbagai kemudahan dan peralatan termasuklah 2 buah makmal komputer, 2 buah makmal sains, sebuah pusat sumber, kantin, tandas, kedai buku, bilik gerakan guru, pejabat dan banyak lagi. Semua ini menjadikan Sekolah Kebangsaan Seksyen 7 menjadi pilihan ibu bapa dan penjaga untuk menghantar anak - anak mereka menuntut ilmu di sini. Sekolah ini mula beroperasi pada 7 Januari 2002 dengan menerima murid yang tinggal di sekitar Sungai Chua, Sungai Ramal, Seksyen 5, Seksyen 7 dan Sungai Tangkas dengan latar belakang murid dari pelbagai golongan masyarakat. 

## Alamat
:Sekolah Kebangsaan Seksyen 7
:Jalan 7/3, Seksyen 7 
:Selangor,  
:Telefon =  389222707
:Fax       = 389222717

## Pautan luar
* Sekolah Kebangsaan Seksyen 7, Bandar Baru Bangi
Bahrul Ghazal Barat

**Bahr el Ghazal Barat** merupakan sebuah negeri di Sudan Selatan. Ia mempunyai keluasan  dan merupakan negeri yang paling ramai penduduk di Sudan Selatan, menurut bancian Sudan kontroversi yang dijalankan pada 2008. Ibu kotanya ialah Wau. Negeri ini termasuk dalam kawasan Bahr el Ghazal.

## Rujukan
Bahrul Ghazal Utara

**Bahr el Ghazal Utara** (bahasa Arab: شمال بحر الغزال; *Shamal Bahr al-Ghazal*) merupakan sebuah negeri di Sudan Selatan. Aweil ialah ibu negeri. Negeri ini termasuk dalam kawasan Bahr el Ghazal.

## Rujukan

## Pautan luar
* John Ryle, Jok Madut Jok and Fergus Boyle, 2003, Sudan Abduction and Slavery Project, Abductee Database 2003 Report
* "Northern Bahr el Ghazal State gets in new cabinet" http://www.k2-media.org/jubapost/go/record.php?cat=7&recordID=459
Virginia Gold

**Virginia Gold** ialah jenama rokok yang popular di Malaysia sekitar tahun 1980-an hingga 1990-an. Dikeluarkan oleh Philip Morris International. 

## Rancangan televisyen
*[[Mekar Sejambak]]*, sebuah rancangan hiburan yang menampilkan artis-artis pujaan suatu ketika dulu terbitan RTM dan disiarkan di RTM1. Ia ditaja oleh Virginia Gold pada tahun 1988.

## Pautan Luar
*Laman web rasmi
Republic Aviation

**Republic Aviation Corporation** adalah sebuah pengeluar pesawat yang berpangkalan di Farmingdale, Long Island, New York. Syarikat yang awalnya dikenali dengan **Seversky Aircraft Company**, bertanggungjawab bagi merekabentuk dan mengeluarkan banyak pesawat penting tentera, termasuk P-47 Thunderbolt, F-84 Thunderjet, and F-105 Thunderchief.

## Rujukan

## Pautan luar